**Tiedote  
Julkaisuvapaa**

**Herättäjä-Yhdistys juhlii 110-vuotista taivaltaan**

Herättäjä-Yhdistys viettää tänä vuonna 110-vuotisjuhlavuottaan.

- Körttiläiseen tapaan kuuluu, että aiheesta kuin aiheesta voidaan pitää seurat, kertoo yhdistyksen toiminnanjohtaja **Kalle Hiltunen**.

- Niinpä 110-vuotista toimintaa juhlimme parhaiten tavoitteenamme pitää yhtä aikaa, 24.4. klo 18, vähintään 110 seurat.

Aivan 110 seuroihin ei päästy — tämänhetkisen seurojen määrän voi tarkastaa osoitteesta [www.h-y.fi/tapahtumakalenteri](http://www.h-y.fi/tapahtumakalenteri) valitsemalla tapahtumatyypin *Herättäjä 110* — mutta lähelle kuitenkin.

Herättäjä-Yhdistys perustettiin Ylivieskan Jaakolan talossa 19.–20.2.1912. Juhlahetkeksi valittiin kuitenkin huhtikuinen sunnuntai-ilta, jotta koronatilanne ehtisi rauhoittua.

- Vaikka seuroja pidetään ympäri maan ja myös verkossa, haemme yhteisöllisyyttä yhteisellä alulla, Kalle Hiltunen kertoo.

- Toivomme, että kaikki seurat aloitetaan Siionin virrellä 110.

Seuroissa voidaan katsoa videolta tai lukea toiminnanjohtajan juhlapuhe, joka löytyy *Virsien välissä 3* -vihosta. Julkaisussa on myös muita puheita seuraliikkeen käyttöön. Se ilmestyy juhlapäiväksi ja on ilmaiseksi ladattavissa netistä.

**KIRJOITA TÄHÄN PAIKALLISIIN SEUROIHIN SOPIVA OTSIKKO**

KIRJOITA TÄHÄN PAIKALLISIIN SEUROIHIN LIITTYVÄÄ TEKSTIÄ.

**Lisätietoja:** kirjoita tähän paikallisen yhteyshenkilön nimi ja puhelinnumero  
 Juhlavuoden logo ja teemakuva: [www.h-y.fi/tiedotus110](http://www.h-y.fi/tiedotus110)

***Herännäisyys*** *on yksi Suomen evankelis-luterilaisen kirkon sisäisistä herätysliikkeistä. Siinä korostetaan ihmisen pienuutta Jumalan edessä ja tasavertaisuutta toisen ihmisen rinnalla. Armo kuuluu kaikille. Tunnusomaista herännäisyydelle ovat seurat, eli lyhyistä puheista ja säestyksettä veisattavista Siionin virsistä muotoutuvat hengelliset tilaisuudet. Liikkeen palvelujärjestönä toimii* ***Herättäjä-Yhdistys****, jonka päätoimipaikka on Lapualla.* [*www.h-y.fi*](http://www.h-y.fi)